立夏,让我们一起品读最唯美立夏诗词,在清新的诗句里,清爽一夏吧!
1、梅子留酸软齿牙,芭蕉分绿与窗纱。
日长睡起无情思,闲看儿童捉柳花。
——宋·杨万里《闲居初夏午睡起》
2、绿阴铺野换新光,薰风初昼长。
小荷贴水点横塘,蝶衣晒粉忙。
茶鼎熟,酒卮扬,醉来诗兴狂。
燕雏似惜落花香,双衔归画梁。
——张大烈《阮郎归·立夏》
3、落絮蒙蒙立夏天,楼前槐树影初圆。
傅闻紫殿深深处,别有薰风入舜弦。
——宋·杨皇后《宫词》
4、傱教节序暗相催,历日尘生懒看来。
却是石榴知立夏,年年此日一花开。
——宋·杨万里《初夏即事十二解》
5、归来泉石国,日月共溪翁。
夏气重渊底,春光万象中。
穷吟到云黑,淡饮胜裙红。
一阵弦声好,人间解愠风。
——宋·文天祥《山中立夏用坐客韵》
6、绿树阴浓夏日长,楼台倒影入池塘。
水晶帘动微风起,满架蔷薇一院香。
——唐·高骈《山亭夏日》
7、懒摇白羽扇,裸体青林中。
脱巾挂石壁,露顶洒松风。
——李白《夏日山中》
8、石梁茅屋有弯碕,流水溅溅度两陂。
晴日暖风生麦气,绿阴幽草胜花时。
——宋·王安石《初夏即事》
9、夏早日初长,南风草木香。
肩舆颇平稳,涧路甚清凉。
紫蕨行看采,青梅旋摘尝。
疗饥兼解渴,一盏冷云浆。
——唐·白居易《早夏游平泉回》
10、满城杨柳绿依依,背著春风自在飞。
却是杨花有才思,一时收拾伴春归 。
——宋·项安世《立夏日南风大作》